BOSNA I HERCEGOVINA

FEDERACIJA BOSNE I HERCEGOVINE

HERCEGBOSANSKA ŽUPANIJA

OPĆINA TOMISLAVGRAD

OPĆINSKI NAČELNIK

Broj: 02-27-3-1317/23

Tomislavgrad, 28.04.2023. godine

 Na temelju članka 363. stavak 1. Zakona o stvarnim pravima Federacije Bosne i Hercegovine (“Službene novine Federacije B i H“, broj: 66/13 i 100/13), članaka 5, 6, 7, 8, i 13. Pravilnika o postupku javnog natječaja za raspolaganje nekretninama u vlasništvu Federacije BiH, županija, općina i gradova (“Službene novine Federacije BiH“, broj:17/14), članka 21. i članka 52. Odluke o građevnom zemljištu („Službeni glasnik Općine Tomislavgrad”, broj:1/19, 1/22 i 4/22), Odluke o načinu i uvjetima prodaje neizgrađenog ostalog građevinskog zemljišta putem javnog nadmetanja– licitacije („Službeni glasnik Općine Tomislavgrad”, broj:1/23 i 2/23.), Općinski Načelnik putem Službe za geodetske poslove, imovinsko – pravne poslove i katastar nekretnina Općine Tomislavgrad, o b j a v l j u j e

 J A V N I O G L A S

 o prodaji neizgrađenog gradskog građevinskog zemljišta i ostalog građevinskog zemljišta u vlasništvu

 i posjedu Općine Tomislavgrad putem javnog nadmetanja – licitacije

 **I PREDMET JAVNOG OGLASA**

 Predmet Javnog oglasa je prodaja neizgrađenog gradskog građevnog zemljišta i neizgrađenog ostalog građevinskog zemljišta, u vlasništvu i posjedu Općine Tomislavgrad putem javnog nadmetanja – licitacije, u svrhu izgradnje stambenih, stambeno - poslovnih i gospodarskih objekata na građevinskim parcelama označenima kao:

a) Prodaja neizgrađenog gradskog građevinskog zemljišta

- k.č.br 2284/12 zv.“Latica“ u naravi građevinska parcela površine 400 m2 upisana u PL 1032 u K.O. Tomislavgrad kao posjed Općine Tomislavgrad 1/1, kojoj po zemljišnoknjižnom operatu odgovara k.č.br. 2284/12 zv.“Latica“ u naravi građevinska parcela površine 400 m2 upisana u zk.ul.br 260 u K.O. Tomislavgrad kao vlasništvo Općine Tomislavgrad 1/1, u svrhu izgradnje stambenog objekta, po tržišnoj cijeni u iznosu od 12.972,00 KM, jamstveni iznos za predmetnu parcelu iznosi 1.297,20KM,

b) Prodaja ostalog građevinskog zemljišta

 - k.č.br.967/7 zv.”Prljkovac” u naravi građevinska parcela površine 1970 m2 upisana u PL 103 K.O. Eminovo Selo u posjedu Općine Tomislavgrad 1/1, kojoj po zemljišnoknjižnom operatu odgovara parcela označena kao k.č.br.967/7 zv."Prljkovac" u naravi građevinska parcela površine 1970 m2 upisana u zk.ul. br. 1291 K.O. Eminovo Selo u vlasništvu Općine Tomislavgrad 1/1, u svrhu izgradnje stambeno - poslovnog objekta, po početnoj prodajnoj cijeni u iznosu od 11.776,80 KM, jamstveni iznos za predmetnu parcelu iznosi 1.177,70 KM,

 - k.č. br. 589/255 zv.”Letovci. Glavica, Pitomi Doci, Krastača” u naravi građevinska parcela površine 304 m2 upisana u PL 163 K.O. Gornji Brišnik u posjedu Općine Tomislavgrad 1/1, kojoj po zemljišnoknjižnom operatu odgovara parcela označena kao k.č.br.589/255 zv.”Letovci, GLavica, Pitomi Doci, Krastača” u naravi građevinska parcela površine 304 m2 upisana u zk.ul.br.625 K.O. Brišnik u vlasništvu Općine Tomislavgrad 1/1, u svrhu izgradnje stambenog objekta, po početnoj prodajnoj cijeni u iznosu od 976,32 KM, jamstveni iznos za predmetnu parcelu iznosi 976,32 KM,

 - k.č.br. 2/19 zv”Čobanica- Gaj” u naravi građevinska parcela površine 5287 m2 upisana u PL 15 K.O. Lipa I u posjedu Općine Tomislavgrad 1/1, kojoj po zemljišnoknjižnom operatu odgovara parcela označena kao k.č. br. 205/269 zv” Krug” u naravi građevinska parcela površine 5287 m2 upisana u zk.ul. br. 243 K.O. Lipa u vlasništvu Općine Tomislavgrad 1/1, u svrhu izgradnje pomoćnih objekata za farmu, po početnoj prodajnoj cijeni u iznosu od 18.345,49 KM, jamstveni iznos za predmetnu parcelu iznosi 1.834,54 KM,

 - k.č. br. 2/20 zv” Čobanica- Gaj ” u naravi građevinska parcela površine 1555 m2 upisana u PL 15 K.O. Lipa I u posjedu Općine Tomislavgrad 1/1, kojoj po zemljišnoknjižnom operatu odgovara parcela označena kao k.č. br. 205/270 zv” Krug” u naravi građevinska parcela površine 1555 m2 upisana u zk.ul.br. 243 K.O. Lipa u vlasništvu Općine Tomislavgrad 1/1, u svrhu izgradnje pomoćnih objekata za farmu, po početnoj prodajnoj cijeni u iznosu od 5.395,73 KM, jamstveni iznos za predmetnu parcelu iznosi 1.000,00 KM.

 **II UVJETI PRODAJE GRADSKOG GRAĐEVINSKOG ZEMLJIŠTA I OSTALOG GRAĐEVINSKOG ZEMLJIŠTA**

 Pravo sudjelovanja u postupku javnog nadmetanja - licitacije imaju fizičke i pravne osobe koje po važećim propisima mogu steći pravo vlasništva na parcelama koje su predmet prodaje ovog javnog oglasa.

 Kriterij za izbor najpovoljnijeg ponuđača je visina ponuđene cijene u postupku javnog nadmetanja.

 Prodaja gradskog građevinskog zemljišta i ostalog neizgrađenog građevinskog zemljišta provest će se u skladu sa odredbama Pravilnika o postupku javnog natječaja za raspolaganje nekretninama u vlasništvu Federacije BiH, županija, općina i gradova (“Službene novine Federacije BiH“, br:17/14), Odluke o načinu i uvjetima prodaje neizgrađenog ostalog građevinskog zemljišta putem javnog nadmetanja, licitacije („Službeni glasnici Općine Tomislavgrad”, broj: 3/22, 7/22,8/22,1/23),

 **III JAMSTVENI IZNOS**

 Pravo sudjelovanja u postupku javnog nadmetanja ima svaki sudionik nadmetanja -licitacije koji uplati :

 a) Jamstveni iznos za kupnju građevinskog zemljišta se utvrđuje u iznosu od 10% od početne prodajne cijene građevinske parcele za koju se prijavljuje navedene u toč. 1. ovog javnog oglasa, s tim da jamstveni iznos ne može biti manji od 1.000,00 KM, niti viši od 50.000, 00 KM.

 Jamstveni iznos za kupnju zemljišta se uplaćuje na transakcijski račun Općine Tomislavgrad broj:3380002210604367 kod UniCredit banke vrsta prihoda:722431 budžetska organizacija:1101111 šifra općine 028 sredstva za zemljište i zemljišnu rentu, s obveznom naznakom katastarskog broja parcele za koju se podnosi prijava.

 Sudioniku u javnom nadmetanju koji ne ostvari pravo za kupnju zemljišta, uplaćeni jamstveni iznos će se vratiti u roku od 8 (osam) dana od zaključivanja postupka javnog nadmetanja na broj tekućeg računa koji isti navede u prijavi.

Ako sudionik javnog nadmetanja čija ponuda bude utvrđena kao najpovoljnija odustane od zaključenja ugovora, gubi pravo na povrat jamstvenog iznosa.

IV SADRŽAJ PRIJAVE

Prijava za sudjelovanje na javnom nadmetanju podnosi se u pisanoj formi i mora sadržavati slijedeće:

a) Osnovne podatke o ponuđaču:

 - za fizičke osobe: ime i prezime, adresa stanovanja, fotokopiju osobne iskaznice broj telefona, broj tekućeg računa i potpis podnositelja prijave,

 - za pravne osobe: naziv, sjedište, izvod iz sudskog registra ( ID broj i PDV broj), broj žiro računa, broj telefona, potpis ovlaštene osobe i pečat,

b) oznaku parcele za koju se podnosi prijava za kupnju.

Uz Prijavu na javni oglas potrebno je priložiti slijedeće:

 - zemljišnoknjižni izvadak i posjedovni list za predmetnu parcelu,

 - dokaz o uplaćenom jamstvenom iznosu (primjerak uplatnice),

 - potvrdu općinske Službe za financije, proračun i riznicu da sudionik nadmetanja nema neizmirenih obveza prema Općini Tomislavgrad,

 - iznos ponuđene novčane naknade za predmetno zemljište.

**V PODNOŠENJE PRIJAVA**

 Rok za podnošenje prijava je 15 dana od dana objavljivanja oglasa u Dnevnom listu, na oglasnoj ploči Općine Tomislavgrad, Radio postaji Tomislavgrad i na www. Tomislavgrad. gov.ba.

 Prijave sa naprijed navedenim dokazima slati u zatvorenim omotnicama preporučeno poštom, na adresu Općina Tomislavgrad, Mijata Tomića 120, 80240 Tomislavgrad, Povjerenstvo za provođenje javnog nadmetanja s naznakom "Prijava na Javni oglas o prodaji neizgrađenog gradskog građevinskog zemljišta i neizgrađenog ostalog građevinskog zemljišta, u vlasništvu i posjedu Općine Tomislavgrad putem javnog nadmetanja - licitacije „NE OTVARATI“ ili se predaje prijemnom uredu Općine Tomislavgrad (- Centar za pružanje usluga građanima), najkasnije do 17.05.2023. godine do 14,30 sati.

 Ukoliko sudionik javnog nadmetanja podnosi prijavu za kupnju više parcela, obvezno za svaku građevinsku parcelu podnosi posebnu prijavu u zatvorenoj omotnici.

 Na poleđini omotnice obavezno naznačiti ime i prezime odnosno firmu podnositelja prijave, adresu, kontakt telefon i katastarski broj parcele za koju se podnosi prijava.

Nepotpune i nepravodobne prijave neće biti razmatrane.

Općina Tomislavgrad ne snosi nikakve troškove i odgovornost prema sudionicima u postupku javnog nadmetanja.

**VI PROVOĐENJE JAVNOG OGLASA**

  **Postupak i odabir najpovoljnijih ponuda izvršit će Povjerenstvo za provođenje javnog nadmetanja Općine Tomislavgrad dana 18.05.2023. godine, (četvrtak) s početkom u 09,00 sati u vijećnici Općine Tomislavgrad.**

 Na javnom nadmetanju obvezan je nazočiti podnositelj prijave ili osoba koja posjeduje punomoć za zastupanje podnositelja prijave za postupak javnog nadmetanja (punomoć mora biti sačinjena u formi notarski obrađene isprave).

Fizičke osobe odnosno njihovi punomoćnici kao i zastupnici pravnih osoba koji sudjeluju u javnom nadmetanju dužni su najkasnije do početka javnog nadmetanja prezentirati važeće identifikacijske isprave.

 Povjerenstvo će sačinit zapisnik s javnog nadmetanja, na koji sudionici mogu uložiti prigovor neposredno nakon zaključivanja zapisnika.

Svaki sudionik čija ponuda bude utvrđena kao najpovoljnija dužan je uplatiti preostali dio kupoprodajne cijene u roku od 30 dana od dana provođenja javnog oglasa

 Općinski načelnik Općine Tomislavgrad će zaključiti kupoprodajni ugovor sa najpovoljnijim ponuđačem u obliku notarski obrađene isprave kojim će se regulirati međusobna prava i obveze nakon prethodno pribavljenog mišljenja nadležnog općinskog javnog pravobraniteljstva.

 Ukoliko odabrani ponuđač ne zaključi kupoprodajni ugovor u naprijed navedenom roku, smatrat će se da je odustao od kupnje i nema pravo na povrat jamstvenog iznosa, a postupak prodaje predmetnog zemljišta će se obustaviti.

 Troškove notarske obrade ugovora o kupoprodaji zemljišta, plaćanje poreza na promet nekretnina, ukoliko prodaja podliježe plaćanju poreza u skladu sa zakonom, troškove postupka, prijenosa vlasništva , kao i sve ostale troškove u svezi kupnje predmetnog zemljišta snosi kupac.

 Kupac će se uknjižiti kao vlasnik nekretnine i preuzeti u posjed kupljenu nekretninu nakon što uplati cjelokupnu prodajnu cijenu kao i gore navedene naknade.

**VII O S T A L O**

 **Sve informacije u svezi s javnim oglasom mogu se dobiti u Službi za geodetske poslove, imovinsko - pravne poslove i katastar nekretnina Općine Tomislavgrad ured broj 16. i 17., svakim radnim danom od 8,00 do 14,30 sati, ili putem telefona broj: 034/356 - 415 i 034/356 – 417.**

 **OPĆINSKI NAČELNIK**

 **Ivan Buntić, mag.ing. agr./mag.oec.**